
Kinnituskiri

12.05.2025

Käesolevaga kinnitab Pakkuja, AS Helmes (registrikood 10364097), et mehitab kõik hanke (viitenumber 291973) vastavustingimuste punktis 6. nimetatud rollid kogu raamlepingu tähtaja jooksul ja kinnitab, et Pakkujal on võimekus täiendava meeskonna kasutamiseks.

Pakkuja kinnitab, et tagab teenuse osutamiseks vähemalt kahe (so. põhimeeskonna ja sama koosseisuga täiendava meeskonna) meeskonna kogu raamlepingu tähtaja jooksul.

Vastavustingimused punkt 6 „Meeskond“:
6.1. vähemalt üks 5-aastase tarkvaraarenduse projektijuhtimise kogemusega projektijuht (tiimijuht või arenduse koordinaator) kellel on kogemused projektijuhtimise erinevate metoodikatega (nt. Agile, Scrum), riskijuhtimise, eelarve ja ajakava haldamisega ning kes valdab eesti keelt nii kõnes kui ka kirjas väga heal tasemel. Projektijuhi puhul ei ole lubatud tõlgi kasutamine;
6.2. vähemalt kolm tarkvara arendajat kes omavad vähemalt 4-aastast töökogemust full-stack arenduste ja mikroteenustel põhineva arhitektuuri arendustega sealhulgas PostgreSQL, Java, X-Tee SpringBoot, Angular, React ja Python kasutamise kogemust ning kes valdab eesti keelt nii kõnes kui ka kirjas väga heal tasemel;
6.3. vähemalt üks front-end arendaja kes omab vähemalt 3-aastast töökogemust front-end arenduses ja micro front-end arhitektuuriga ning kes valdab eesti keelt nii kõnes kui ka kirjas väga heal tasemel;
6.4. vähemalt üks analüütik, kes omab vähemalt 3-aastast töökogemust infosüsteemide analüüside teostamisel ja kes valdab eesti keelt nii kõnes kui ka kirjas väga heal tasemel. Analüütiku puhul ei ole lubatud tõlgi kasutamine;
6.5. vähemalt üks infosüsteemide arhitekt, kes omab vähemalt 5-aastast töökogemust tarkvaraarhitektuuri loomisel ja haldamisel, sh kogemus mikroteenustel põhineva arhitektuuriga ning kes valdab eesti keelt nii kõnes kui ka kirjas väga heal tasemel*;
6.6. vähemalt üks UI/UX spetsialist, kes omab vähemalt 3-aastast töökogemust kasutajaliidese disainimisel, prototüüpimisel ja kasutajatestide loomisel ning kes valdab eesti keelt nii kõnes kui ka kirjas väga heal tasemel;
6.7. vähemalt üks DevOps insener, kes omab vähemalt 3-aastast töökogemust DevOps tööriistade (nt GitLab CI/CD, Docker, Kubernetes) kasutamisel.
6.8. vähemalt üks testija kellel on vähemalt 3-aastane infosüsteemide testimise töökogemus ning kes valdab eesti keelt nii kõnes kui ka kirjas väga heal tasemel.

Lugupidamisega

Andres Kaljo
AS Helmes
Juhatuse liige

